OpenLLM-France/wikimedia huggingface dataset:
# Roque Santamaría Cortiguera

Roque Santamaría Cortiguera (Quintana del Pidio, província de Burgos, ? – Tolosa de Llenguadoc, 19 d'abril de 1980) fou un dirigent anarcosindicalista espanyol.

## Biografia

De molt jove va marxar a viure a Madrid, on va compaginar el seu treball de barber amb la seva afició als toros i la seva militància en CNT i la Federació Ibèrica de Joventuts Llibertàries. Participà en la insurrecció anarquista de gener de 1933 i fou detingut i empresonat al reformatori d'Alcalá de Henares (aleshores era menor d'edat) i després al penal d'Ocaña. Alliberat per l'amnistia decretada després de la victòria del Front Popular a les eleccions generals espanyoles de 1936, es traslladà a València, on fou secretari del Sindicat d'Higiene i participà en el fracàs del cop d'estat del 18 de juliol de 1936 a València. Durant la guerra civil espanyola formà part de la corporació municipal de València i va combatre en la Columna de Ferro.
El 1939 va fugir cap a Orà i fou confinat als camps de concentració de Cherchel i Morand, dels que fou alliberat el novembre de 1942 amb l'arribada dels Aliats. El 1942 fou escollit secretari de la secció nord-africana de la CNT. Quan el 1945 es produí l'escissió de la CNT s'alineà amb el sector ortodox de Germinal Esgleas Jaume. El 1946 es trasllada a Tolosa de Llenguadoc i el 1948-1950 fou secretari de la FAI tolosana. El 1953 participà en el Congrés de l'AIT i en el Ple Intercontinental d'agost de 1958 fou escollit Secretari General de la CNT.
L'1 de novembre de 1960 va signar el Manifest d'Unificació de la CNT amb el cap del sector possibilista, Ginés Alonso, i en el Congrés de Federacions Locals celebrats a Llemotges l'agost de 1961 fou escollit secretari general de la CNT unificada, càrrec que ocupà fins al Congrés de Federacions Locals de Tolosa de Llenguadoc d'octubre de 1963. Tanmateix, a poc a poc s'allunyà del sector ortodox d'Esgleas. L'estiu de 1963 fou expulsat de la FAI i en el Ple de Bordeus de 1969 també ho fou de la CNT, alineant-se amb el sector Front Llibertari'.
Durant la transició democràtica col·laborà en la reconstrucció de la CNT a l'interior, participant en diferents mítings, però no pogué evitar la ruptura confederal en el V Congrés de desembre de 1979. Continuà com a secretari de la fracció exiliada Agrupaciones Confederales fins a la seva mort.

## Obres

* Lo que el pueblo español necesita de nosotros

## Enllaços externs

* Roque Santamaría Cortiguera a Enciclopedia del Anarquismo Español part. 5, p. 39
# Rubén Avilés

Rubén Avilés (Sevilla, 21 de juny de 1999) és un creador de continguts a TikTok conegut pels seus vídeos en defensa dels drets LGBT.
Rubén va néixer a Sevilla el 1999. Va estudiar Publicitat i Relacions Públiques a la Universitat de Sevilla graduant-se el 2022, i a través del seu activisme LGBT, ha col·laborat amb Creu Roja. El 2022, Rubén va participar en les activitats del Mes de la Diversitat Sexual organitzades per l'Ajuntament de Sevilla. Aquest mateix any va ser nominat als Premis TikTok 2022 en la categoria Diversitat. En 2022 va ser entrevistat a Dolços i Salades.
És el creador de Las Voces de Ellas, un programa on entrevista dones perquè expliquin la seva història. Ha entrevistat dones com Samantha Hudson o Inés Hernand.

## Referències

* ↑ Menárguez, Ana Torres. «Los peligros del ‘doctor’ Tiktok: “Me llegaron cientos de mensajes de gente muy jodida y yo no soy psicólogo”» (en castellà), 25-09-2022. [Consulta: 11 desembre 2022].
* ↑ Ana. «Rubén Avilés, un estudiante sevillano que lleva dos veranos lanzándose en busca de nuevas experiencias en el extranjero» (en castellà), 30-09-2019. [Consulta: 11 desembre 2022].
* ↑ «Surfeando en el futuro de la Publicidad. Episodio 2×05. Entrevista a Rubén Avilés.» (en castellà). [Consulta: 11 desembre 2022].
* ↑ «Entrevista a Rubén Avilés l Cruz Roja en la Comunidad de Madrid». [Consulta: 11 desembre 2022].
* ↑ «El Ayuntamiento programa una serie de actividades para la semana central del Mes de la Diversidad Sexual que tendrá como colofón el Pregón del Orgullo de María del Monte junto con conciertos, sesiones de DJ´s y espectáculos desde el próximo jueves hasta el sábado 25 de junio» (en castellà). Arxivat de l'original el 2022-12-07. [Consulta: 11 desembre 2022].
* ↑ eSports, Movistar. «Polispol y Laurixgames triunfan en los premios de TikTok» (en castellà), 02-12-2022. [Consulta: 11 desembre 2022].
# Roy Bentley

Roy Thomas Frank Bentley (17 de maig de 1924 - 20 d'abril de 2018) fou un futbolista anglès de la dècada de 1950.
Fou internacional amb la selecció d'Anglaterra amb la qual participà en la Copa del Món de futbol de 1950. Destacà com a jugador del Chelsea FC. També fou jugador de Bristol City FC, Newcastle United FC, Fulham FC i Queens Park Rangers FC.
Un cop retirat fou entrenador de Reading FC i Swansea City.

## Referències

* ↑ «England players: Roy Bentley». englandfootballonline. [Consulta: 21 abril 2018].
* ↑ «Charlton Athletic v Newcastle United». 11v11.com, 29-03-1947. [Consulta: 21 abril 2018].
* ↑ «Roy Bentley dead: Chelsea legend who led club to first ever trophy dies, aged 93». The Independent, 20-04-2018 [Consulta: 21 abril 2018].
* ↑ «Roy Bentley» (en anglès). [Consulta: 21 abril 2018].
* ↑ «Roy Bentley: Last surviving member of England's 1950 World Cup squad dies aged 93». BBC Sport, 20-04-2018 [Consulta: 21 abril 2018].
# Tú no eres especial

Tú no eres especial (lit. ‘Tu no ets especial’) és una sèrie de televisió espanyola de comèdia i fantasia creada per Estíbaliz Burgaleta per a la plataforma Netflix. Va protagonitzar-la l'actriu catalana Dèlia Brufau amb la productora Oria Films. Es va estrenar a la plataforma el 2 de setembre de 2022.

## Sinopsi

L'Amaia és una jove barcelonina de 16 anys que es veu obligada a traslladar-se a la vila natal de sa mare, Salabarria, a Navarra i de parla basca. Allà descobreix que pot haver heretat els poders de l'àvia, Paula Ezkerra, que era una bruixa reconeguda en la regió.

## Elenc

* Dèlia Brufau com a Amaia
* Oskar de la Fuente com a Javi
* Ainara Pérez com a Lucía
* Jaime Wang com a Zhao
* Hilary Yanela com a Ona
* Elia Galera com a Laura
* Jordi Aguilar com a Íñigo
* Miriam Cabeza com a Itziar
* Gabriel Guevara com a Asier
* María Mercado com a Irene
* Míriam Rubio com a Zuri
* Víctor Pérez com a Fran Chivite
* Unai Arana com a Jokin

## Producció

El 21 de desembre de 2020, Netflix va anunciar que preparava la sèrie. La creadora, Estíbaliz Burgaleta, té renom per haver coordinat el guió de Skam España. El rodatge de la sèrie va començar el juliol de 2021 íntegrament a Navarra, en concret dins i als voltants de Lekunberri i Leitza. Va ser produïda per Oria Films i dirigida per Inma Torrente i Laura M. Campos. D'una altra banda, el guió va ser elaborat per Burgaleta mateix juntament amb Alberto Grondona i Sergio Granda. La sèrie consta d'una sola temporada de 6 capítols.

## Referències

* ↑ «‘Tú no eres especial’, nueva serie adolescente española de Netflix, se estrena en septiembre», 26-07-2022. [Consulta: 30 juliol 2022].
* ↑ Urkizu, Urtzi. «Netflixek Nafarroan grabatu duen telesail bat estreinatuko du irailean» (en basc). Berria, 27-07-2022. [Consulta: 5 octubre 2022].
* ↑ «Netflix anuncia 'Tú no eres especial', su nueva serie española con un fichaje de 'Skam'», 21-12-2020. [Consulta: 30 juliol 2022].
* ↑ Rodera, Alejandro. «Netflix prepara 'Tú no eres especial', una comedia original grabada en Navarra», 21-12-2020. [Consulta: 30 juliol 2022].
* ↑ Palenzuela, Fernando S. «'Tú no eres especial', la serie de Netflix creada por la guionista de 'Skam España', comienza su rodaje», 08-07-2021. [Consulta: 30 juliol 2022].
* ↑ «Netflix estrena la serie ‘Tú no eres especial’, rodada en Nafarroa» (en castellà). deia.eus, 02-09-2022. [Consulta: 5 octubre 2022].
* ↑ «Tú no eres especial llega a Netflix» (en castellà). TodoTVNews, 26-07-2022. [Consulta: 5 octubre 2022].
* ↑ Landaluze, Koldo. «La serie navarra ‘Tú no eres especial’ llegará a Netflix el 12 de setiembre» (en castellà). Gara, 29-07-2022. [Consulta: 5 octubre 2022].

## Enllaços externs

* Entrevista a Dèlia Brufau sobre la sèrie a Catalunya Ràdio
# Vermell venecià

El vermell venecià és un pigment que té un color entre vermell i marró i que sorgeix de moldre òxids de ferro. Més fosc que l'escarlata, s'usa en la pintura a l'oli de manera habitual per a paletes vermelles i cobriments. Segons el model de color CMYK correspon a les coordenades (0, 94, 97, 0). Rep el seu nom perquè va fer servir-se àmpliament a Venècia durant el barroc, tant a l'art com per protegir les façanes del desgast, però és un pigment emprat des de l'antigor.

## Substitut modern

Des del segle xviii, el vermell venecià s'elabora mitjançant calcinació d'una barreja de sulfat ferrós i carbonat de calci. Aquesta solució es produeix en un contingut d'un 15-40% d'òxid fèrric i un 60-80% de sulfat de calci. Si la proporció d'aquest últim és considerable, pot ocasionar problemes en les obres pintades a l'oli.

## Referències

* ↑ «VENETIAN RED English Definition and Meaning | Lexico.com» (en anglès). Arxivat de l'original el 2021-08-24. [Consulta: 24 agost 2021].
* ↑ «Definition of Venetian red | Dictionary.com» (en anglès). [Consulta: 24 agost 2021].
* ↑ «Venetian Red Pigment» (en anglès). [Consulta: 24 agost 2021].
* ↑ «Renaissance Colour Palette: Pigments Used by Italian Renaissance Painters». [Consulta: 24 agost 2021].
* ↑ «Venetian red». cameo.mfa.org. [Consulta: 24 octubre 2021].
* ↑ Sanz, Juan Carlos; Gallego, Rosa. Diccionario Akal del Color (en castellà). Ediciones AKAL, 2001-07-03, p. 770. ISBN 978-84-460-1083-8.
* ↑ Mayer, Ralph. Materiales y técnicas del arte (en castellà). Ediciones AKAL, 2005-03-21, p. 58-59. ISBN 978-84-87756-17-7.
* ↑ «Los pigmentos rojos». atelier-st-andre.net. [Consulta: 24 octubre 2021].
# Vermiculita

La vermiculita és un mineral de la classe dels silicats. Rep el nom del llatí vermiculus, «cuc».

## Característiques

És un fil·losilicat de fórmula química (Mg,Ca)$_{0,7}$(Mg,Fe,Al)₆(Al,Si)₈O$_{22}$(OH)₄.8H₂O. Té una composició química inestable, i augmenta el seu volum en escalfar-se.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, willemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilithionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilithionita, fluorannita, shirokshinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, bileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïita, donbassita, glagolevita, borocookeïta, aliettita, corrensita, dozyita, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Es forma per hidratació de certs minerals basàltics, i sovint es troba associada a l'amiant. Comercialment s'utilitza en la forma exfoliada. Els principals productors mundials són la Xina, Àfrica del sud, Austràlia, Zimbabwe i els Estats Units. A Catalunya s'ha descrit a la Noguerola (Viladrau, Osona), en uns afloraments granítics a l'oest de la Riera Major.

## Usos

* Sota la forma de silicat de sodi en:
** Aïllament tèrmic a alta temperatura;
** Materials refractaris;
** ignifugat d'estructures d'acer;
* Substrat per cultiu en hidroponia.
* Material d'embalatge ;
* Aïllant de densitat feble;
* Additiu per ignifugació de morters i altres;
* Suport de creixement per microorganismes per testar la biodegradació dels plàstics
* Substrat de gamma alta per a rèptils i artròpodes

## Vegeu també

* Asbest
* Perlita volcànica
* Sepiolita

## Referències

* 1 2 «Vermiculite» (en anglès). Mindat. [Consulta: 7 novembre 2015].
* ↑ «Strunz-mindat (2024) Classification - Phyllosilicates with mica sheets, composed of tetrahedral and octahedral nets». Mindat. [Consulta: 7 juliol 2024].
* ↑ «La Noguerola, Viladrau, Osona, Girona (Gerona), Catalonia, Spain». [Consulta: 1r novembre 2017].
# Rubí de Bracamonte

Rubí de Bracamonte és un municipi de la província de Valladolid a la comunitat autònoma espanyola de Castella i Lleó.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | Manuel Sobrino Huerta | PP | 03/07/1999 |
| 2003 - 2007 | Gerardo Pérez Garzón | PP | 14/06/2003 |
| 2007 - 2011 | Daniel García Sánchez | IU | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 348 | 352 | 340 | 333 | 327 | 314 | 303 | 305 | 317 | 313 |
# Falciot de clatell blanc

El falciot de clatell blanc (Streptoprocne semicollaris) és una espècie d'ocell de la família dels apòdids (Apodidae).

## Descripció

* És el major dels falciots, amb 20,5–25 cm de llarg i un pes d'uns 115 grams, arribant fins als 225 grams.
* Color general marró negrós amb una zona blavosa al dors i una mitja lluna blanca al clatell.
Vola sobre boscos i camp obert, criant en cornises de coves, als estats mexicans de Sinaloa, Chihuahua, Nayarit, Hidalgo i Morelos.

## Referències

* ↑ «Falciot de clatell blanc». Cercaterm. TERMCAT, Centre de Terminologia. Rev. 11 octubre 2024(català)
# OPC

OPC té els següents significats:
* Oficina de Patrimoni Cultural de la Diputació de Barcelona
* OLE for Process Control, protocol de comunicació en el control de processos industrials
* Opel Performance Center, filial de l'empresa Opel per a la promoció dels seus models esportius
* Overseas Press Club of America, associació de periodistes corresponsals als Estats Units
* Congrés dels Pobles Oodua (de l'anglès Oodua Peoples Congress), grup armat ioruba actiu a la zona del delta del Níger
* Congrés Popular Oromo (de l'anglès Oromo People's Congress), partit polític d'Etiòpia
* Ovambo People’s Congress, moviment polític ovambo integrat al SWAPO, a Namibia
# Pantherophis

Pantherophis és un gènere de serps no verinoses de la família Colubridae d'Amèrica del Nord i Amèrica Central. Són totes poderoses constrictores i valuoses aliades de l'ésser humà en el maneig poblacional de rosegadors.

## Taxonomia

Hi ha certa controvèrsia taxonòmica pel que fa al gènere Pantherophis. Basan-se en l'ADN mitocondrial, Utiger et al. (2002) van mostrar que les espècies nord-americans adscrites fins aquell moment al gènere Elaphe, juntament amb gèneres estretament relacionats com Pituophis i Lampropeltis, formen un grup monofilètic separat de les espècies del Vell Món. Per tant, van suggerir la resurrecció del nom disponible Pantherophis Fitzinger, 1843 per a tots els tàxons nord-americans (al nord de Mèxic). Al principi, l'acceptació de la requalificació proposada va ser irregular. No obstant les principals fonts taxonòmiques, com ara Societat per a l'Estudi dels Amfibis i Rèptil, i The Reptile Database, admeten avui la validesa del gènere Pantherophis.

## Taxonomia

* Pantherophis alleghaniensis (Holbrook, 1836)
* Pantherophis bairdi (Yarrow, 1880)
* Pantherophis flavirufus (Cope, 1867)
* Pantherophis gloydi Conant, 1940
* Pantherophis guttatus (Linnaeus, 1766)
* Pantherophis obsoletus (Say In James, 1823)
* Pantherophis phaescens Dowling, 1952
* Pantherophis slowinskii Burbrink, 2002
* Pantherophis spiloides (Duméril, Bibron & Duméril, 1854)
* Pantherophis vulpinus (Baird and Girard, 1853)

## Referències

* ↑ Utiger, Urs; Notker Helfenberger; Beat Schätti; Catherine Schmidt; Markus Ruf; and Vincent Ziswile (2002). "Molecular Systematics and Phylogeny of Old and New World Ratsnakes ..." Arxivat 2020-07-22 a Wayback Machine. Russian Journal of Herpetology 9 (2): 105-124.
* ↑ Scotophis obsoleta Arxivat 2009-04-14 a Wayback Machine. at The Center for North American Herpetology. Accessed 20 June 2008.
* ↑ Crother BI (chair) (2012). Scientific and Standard English Names of Amphibians and Reptiles of North America North of Mexico. 7th ed. SSAR Herpetological Circular 39. 84 pp. PDF at SSAR. Accessed 4 July 2011.
* ↑ «Genus: Pantherophis» (en anglès). Reptile Database.
# Pantialeus

Els pantialeus (llatí: Panthialaei; grec antic: Πανθιαλαῖοι, Panthialèoi) foren una antiga tribu de Persis esmentada per Heròdot, que indica que es dedicaven a l'agricultura sense donar-ne cap altre detall.
# París-Roubaix 1970

La París-Roubaix 1970 fou la 68a edició de la París-Roubaix. La cursa es disputà el 12 d'abril de 1970 i fou guanyada pel belga Eddy Merckx, que s'imposà en solitari, en l'arribada a Roubaix. Els 5' 21" de diferència entre Eddy Merckx i Roger de Vlaeminck, segon a la meta, és la major diferència entre el primer i el segon en la història de la cursa.

## Classificació final

| | Ciclista | Equip | Temps |
| 1 | Eddy Merckx | Faemino | 6h 23' 15" |
| 2 | Roger de Vlaeminck | Flandria-Mars | + 5' 21" |
| 3 | Eric Leman | Flandria-Mars | + 5' 29" |
| 4 | André Dierickx | Flandria-Mars | m. t. |
| 5 | Walter Godefroot | Salvarani | + 7' 07" |
| 6 | Frans Verbeeck | Geens-Watney-Diamant | m. t. |
| 7 | Jan Janssen | Bic | m. t. |
| 8 | Roger Rosiers | Bic | m. t. |
| 9 | Gerben Karstens | Peugeot-Michelin-BP | + 8' 05" |
| 10 | Jean-Pierre Monséré | Flandria-Mars | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Louis Napoléon Le Roux

Louis Napoléon Le Roux (Planiel, 1890 - Londres, 1944) fou un nacionalista bretó. L'octubre del 1911 fou un dels fundadors del Partit Nacionalista Bretó amb Camille Le Mercier d'Erm. Participà en el diari Brug (Bruc) dirigit per Émile Masson a Pontivy, el 1913-1914. Pacifista, quan esclatà la Primera Guerra Mundial marxà a Suïssa i d'ací a Irlanda, on col·laborà amb els líders nacionalistes. També col·laborà a la revista La Bretagne libertaire el 1921. El 1922, traduí al francès les obres de James Ramsay MacDonald. També va escriure la primera biografia del líder irlandès Patrick Pearse, i finalment fou secretari particular del líder laborista britànic MacMillan. Va morir durant els bombardeigs de Londres.

## Bibliografia

* Pour le séparatisme la question bretonne essai précédé du manifeste Ed. du Parti Nationaliste Breton - Rennes. 1911
* La Langue des Relations Interceltiques
* L'Irlande Militante La Vie De Patrick Pearse avec une introduction historique et 15 photographies, Imprimerie Commerciale de Bretagne, Rennes, (1932)
# Malapterus

Malapterus és un gènere de peixos de la família dels làbrids i de l'ordre dels perciformes.

## Taxonomia

* Malapterus reticulatus (Valenciennes a Cuvier i Valenciennes, 1839)

## Referències

* 1 2 ITIS (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Malaquies (Israel)

Malaquies o Qiryat Malakhí és una ciutat del districte del Sud d'Israel. Es fundà l'any 1951 per acollir els immigrants, principalment dels Estats Units i, en la darrera dècada, d'Etiòpia. El nom, que pot anar en català prefixat o no amb "Quiriat-" (en hebreu, ciutat), prové del profeta Malaquies, nom que significa àngel. Es pot utilitzar també la transcripció moderna Malakhí.

## Demografia

Segons l'Oficina Central d'Estadística d'Israel (CBS), la població de la ciutat era, l'any 2001, un 100% jueva o no-àrab, i no hi havia un nombre significatiu d'àrabs.
L'any 2001 hi havia 9.600 homes i 9.400 dones. La població de la ciutat es compon en un 41,6% de persones de menys de 20 anys, un 16,9% de persones d'entre 20 i 29 anys, un 17,8% d'entre 30 i 44, un 14,1% d'entre 45 i 59, un 2,8% d'entre 60 i 64, i un 6,8% de majors de 65. La taxa de creixement de la població aquell mateix any era de -1,2%.

## Ingressos

Segons la CBS, l'any 2000 hi havia 5.692 empleats i 458 autònoms a la ciutat. El salari mensual mitjà de la ciutat per als empleats era de 3.513 nous shequels. El salari mitjà dels homes era de 4.558 nous shequels i el de les dones era de 2.405 nous shequels. Els ingressos mitjans dels autònoms eren de 5.471 nous shequels. 472 persones rebien prestació d'atur i 3.301 ajuda social.

## Ensenyament

Segons la CBS, hi ha 15 centres educatius i 4.909 estudiants a la ciutat. Hi ha 10 escoles primàries amb 2.867 estudiants i 9 escoles secundàries amb 2.042 estudiants. L'any 2001, un 47,9% dels estudiants d'últim curs de secundària es van graduar.

## Notes

* ↑ Al canvi del 2 de gener de 2000, 756 euros.
* ↑ Al canvi del 2 de gener de 2000, 1.093 euros.
* ↑ Al canvi del 2 de gener de 2000, 577 euros.
* ↑ Al canvi del 2 de gener de 2000, 1.312 euros.
# Maithripala Sirisena

Maithripala Sirisena (singalès: පල්ලෙවත්ත ගමරාලගේ මෛත්‍රීපාල යාපා සිරිසේන) (Yagoda, 3 de setembre de 1951) és l'actual president de Sri Lanka, càrrec que va assumir el 9 de gener de 2015.

## Biografia

Granger va nàixer a Yagoda, al districte de Gampaha. La seva família no posseïa cap tipus d'afiliació política. Va estudiar ciències polítiques a l'Institut Literari Maxim Gorky, a Moscou, Rússia.
Va debutar en la política el 1989 com a membre del Parlament de Sri Lanka, i des de 1994 ha ocupat diversos càrrecs ministerials. Era secretari general del Partit de la Llibertat de Sri Lanka i ministre de salut, quan al novembre de 2014 va anunciar que era candidat a la presidència. A les eleccions del gener de 2015 es va presentar i va guanyar per sorpresa contra el seu oponent a les eleccions presidencials.

## Referències

* ↑ Amal Jayasinghe (AFP). «Ex-ministro assume a presidência do Sri Lanka» (en portuguès), 09-01-2015.
* ↑ «Presidential election 08-01-2015 - Official results» (en anglès), 08-01-2015. Arxivat de l'original el 2015-01-09. [Consulta: 10 gener 2015].

## Enllaços externs

* Biografia CIDOB (castellà)
# Tossal Gros d'Ollers

El Tossal Gros d'Ollers és una muntanya de 535 metres que es troba al municipi de Barberà de la Conca, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya